CELEX: 52020PC0633
Language: hr
Date: 2020-10-05
Title: Prijedlog ODLUKE VIJEĆA o stajalištu koje treba zauzeti u ime EU-a u Zajedničkom vijeću osnovanom na temelju Sporazuma o gospodarskom partnerstvu između Europske unije i njezinih država članica, s jedne strane i država SADC SGP-a, s druge strane, u pogledu prilagodbe određenih referentnih količina navedenih u Prilogu IV. SGP-u

EUROPSKA KOMISIJA
            Bruxelles, 5.10.2020.
            COM(2020) 633 final
            2020/0284(NLE)
            Prijedlog
            ODLUKE VIJEĆA
            o stajalištu koje treba zauzeti u ime EU-a u Zajedničkom vijeću osnovanom na temelju Sporazuma o gospodarskom partnerstvu između Europske unije i njezinih država članica, s jedne strane i država SADC SGP-a, s druge strane, u pogledu prilagodbe određenih referentnih količina navedenih u Prilogu IV. SGP-u
            
               
         
         
            
               OBRAZLOŽENJE
            
            
               1.Predmet prijedloga
            
            
               Ovaj se Prijedlog odnosi na odluku kojom se utvrđuje stajalište koje u ime EU-a treba zauzeti u Zajedničkom vijeću osnovanom na temelju Sporazuma o gospodarskom partnerstvu („SGP” ili „Sporazum”) između Europske unije i država Sporazuma o gospodarskom partnerstvu Južnoafričke razvojne zajednice (SADC SGP) u pogledu prilagodbe referentnih količina za određene proizvode iz Priloga IV. SGP-u za potrebe članka 35. SGP-a.
            
            
               2.Kontekst prijedloga
            
            
               2.1.Razlozi i ciljevi prijedloga
            
            
               Člankom 35. SGP-a predviđa se mogućnost da Južnoafrička carinska unija (SACU) primijeni zaštitnu mjeru u obliku carine na uvoz ako tijekom bilo kojeg dvanaestomjesečnog razdoblja količina uvoza u SACU poljoprivrednog proizvoda navedenog u Prilogu IV. SGP-u podrijetlom iz EU-a premaši referentnu količinu za proizvod iz tog priloga. 
            
            
               Prilog IV. SGP-u sastoji se od tablice u kojoj su navedene referentne količine za dvadeset tri (23) proizvoda za dvanaest (12) godina („godina 1.”, „godina 2.” itd.). U bilješci 1. uz tablicu navodi se da „za tarifne stavke označene zvjezdicom, u slučaju da datum stupanja na snagu ovog Sporazuma nastupi nakon 2015., referentna količina za godinu 1. jest prosjek uvoza iz EU-a u SACU tijekom prethodne tri (3) godine. Referentne količine za iduće godine (nakon godine 1.) prilagođavaju se razmjerno referentnim količinama u ovoj tablici.” 
            
            
               U članku 113. stavku 8. SGP-a propisuje se da „ako prije stupanja na snagu ovog Sporazuma stranke odluče Sporazum privremeno primjenjivati, smatra se da se sva upućivanja u ovom Sporazumu na datum stupanja na snagu odnose na datum na koji takva privremena primjena počinje proizvoditi učinke”.
            
            
               SGP se privremeno primjenjuje od 10. listopada 2016. Stoga bi referentne količine za jedanaest (11) proizvoda iz Priloga IV. SGP-u (označenih zvjezdicom) trebalo prilagoditi u skladu s bilješkom uz tablicu u Prilogu IV. 
            
            
               2.2.Zajedničko vijeće EU-SADC SGP
            
            
               Člankom 100. SGP-a osniva se Zajedničko vijeće „koje nadzire provedbu ovog Sporazuma i njome upravlja”.
            
            
               Člankom 101. stavkom 1. utvrđeno je da „Zajedničko vijeće sastavljeno je, s jedne strane, od relevantnih članova Vijeća EU-a i relevantnih članova Europske komisije ili njihovih predstavnika i, s druge strane, relevantnih ministara država SADC SGP-a ili njihovih predstavnika”.
            
            
               U članku 101. stavku 3. navedene su funkcije Zajedničkog vijeća kako slijedi:
            
            
               (a)nadležnost za djelovanje i provedbu ovog Sporazuma te praćenje ispunjivanja njegovih ciljeva;
            
            
               (b)razmatranje svih važnih pitanja koja se pojave u okviru ovog Sporazuma, a od zajedničkog su interesa strankama i utječu na trgovinu među njima; 
            
            
               (c)razmatranje prijedloga i preporuka stranaka za preispitivanje ovog Sporazuma; 
            
            
               (d)davanje odgovarajućih preporuka; 
            
            
               (e)praćenje razvoja gospodarskih i trgovinskih odnosa među strankama; 
            
            
               (f)praćenje i procjena utjecaja odredbi o suradnji iz ovog Sporazuma na održivi razvoj; 
            
         
         
            
               (g)praćenje i preispitivanje napretka u svim pitanjima obuhvaćenima ovim Sporazumom; 
            
            
               (h)donošenje vlastitog poslovnika; 
            
            
               (i)utvrđivanje poslovnika Odbora za trgovinu i razvoj; 
            
            
               (j)praćenje rada Odbora za trgovinu i razvoj i 
            
            
               (k)obavljanje svih drugih dužnosti na temelju ovog Sporazuma.
            
            
               U članku 102. stavku 1. utvrđeno je da Zajedničko vijeće ima ovlasti donositi odluke o svim pitanjima obuhvaćenima ovim Sporazumom. U bilješci 1. u Prilogu IV. SGP-u podrazumijeva se donošenje odluke radi prilagodbe referentnih količina za proizvode označene zvjezdicom ako je datum stupanja na snagu SGP-a nakon 2015. (kao u ovom slučaju).
            
            
               2.3.Predviđena odluka Zajedničkog vijeća SGP-a
            
            
               Na 5. sastanku Odbora EU-a i SADC SGP-a za trgovinu i razvoj (čija je uloga pomagati Zajedničkom vijeću „u obavljanju dužnosti” i koje se sastoji od predstavnika stranaka „obično na razini visokih dužnosnika”) stranke SGP-a postigle su neformalni dogovor o prilagodbi razina aktiviranja poljoprivrednih zaštitnih mjera u skladu s bilješkom 1. u Prilogu IV. SGP-u. Zajedničko vijeće na svojem je prvom sastanku 19. veljače 2019. podržalo taj sporazum i zaključilo da će „donijeti tu odluku pisanim postupkom ili elektroničkim putem kako je predviđeno u poslovniku”. U tu su se svrhu države SADC SGP-a obvezale da će do 15. ožujka 2019. EU-u dostaviti nacrt odluke Zajedničkog vijeća. EU je takav nacrt primio otprilike godinu dana kasnije, 19. veljače 2020. 
            
            
               3.Stajalište koje treba zauzeti u ime Unije
            
            
               Predloženom odlukom Vijeća utvrđuje se stajalište koje treba zauzeti u ime EU-a u Zajedničkom vijeću osnovanom na temelju SGP-a u pogledu prilagodbe određenih referentnih količina navedenih u Prilogu IV. SGP-a.
            
            
               Takvo se stajalište temelji na preliminarnom dogovoru stranaka SGP-a na prvom sastanku Zajedničkog vijeća SGP-a. 
            
            
               Predmet prijedloga odnosi se na trgovinsku politiku, područje za koje Unija ima isključivu vanjsku nadležnost na temelju članka 3. stavka 2. UFEU-a.
            
            
               4.Pravna osnova
            
            
               4.1.Postupovna pravna osnova
            
            
               4.1.1.Načela
            
            
               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.
            
            
               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”.
            
            
               4.1.2.Primjena na ovaj predmet
            
            
               Zajedničko vijeće osnovano je SGP-om.
            
            
               Odluka koju treba donijeti Zajedničko vijeće proizvodi pravne učinke. Nakon donošenja predviđena izmjena imat će pravne učinke na temelju međunarodnog prava u skladu s člankom 35. i Prilogom IV. Sporazumu.
            
         
         
            
               Predviđenom odlukom ne dopunjuje se niti mijenja institucionalni okvir sporazuma.
            
            
               Stoga je postupovna pravna osnova za predloženu odluku članak 218. stavak 9. UFEU-a.
            
            
               4.2.Materijalna pravna osnova
            
            
               4.2.1.Načela
            
            
               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđene odluke o kojoj se zauzima stajalište u ime Unije. Ako predviđena odluka ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.
            
            
               4.2.2.Primjena na ovaj predmet
            
            
               Cilj i sadržaj predviđene odluke odnosi se na zajedničku trgovinsku politiku.
            
            
               Stoga je materijalna pravna osnova predložene odluke članak 207. stavak 4. prvi podstavak UFEU-a.
            
            
               4.3.Zaključak
            
            
               Pravna osnova predložene odluke trebao bi biti članak 207. stavak 4. prvi podstavak u vezi s člankom 218. stavkom 9. UFEU-a.
            
            
               5.Objava predviđene odluke
            
            
               Budući da će se odlukom Zajedničkog vijeća izmijeniti SGP, primjereno ju je nakon donošenja objaviti u Službenom listu Europske unije.
            
            
               2020/0284 (NLE)
            
            
               Prijedlog
            
            
               ODLUKE VIJEĆA
            
            
               o stajalištu koje treba zauzeti u ime EU-a u Zajedničkom vijeću osnovanom na temelju Sporazuma o gospodarskom partnerstvu između Europske unije i njezinih država članica, s jedne strane i država SADC SGP-a, s druge strane, u pogledu prilagodbe određenih referentnih količina navedenih u Prilogu IV. SGP-u
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
            
            
               uzimajući u obzir prijedlog Europske komisije,
            
            
               budući da:
            
         
         
            
               (1)Europska unija i njezine države članice potpisale su Sporazum o gospodarskom partnerstvu između Europske unije i njezinih država članica, s jedne strane, i država Sporazuma o gospodarskom partnerstvu Južnoafričke razvojne zajednice („SADC”), s druge strane, 10. lipnja 2016.
                  1
                („Sporazum”). 
            
            
               (2)Sporazum se od 10. listopada 2016. privremeno primjenjuje između Europske unije i njezinih država članica, s jedne strane, i Bocvane, Lesota, Namibije, Esvatinija i Južne Afrike, s druge strane, i od 4. veljače 2018. između Europske unije i njezinih država članica, s jedne strane, i Mozambika, s druge strane.
            
            
               (3)U skladu s člankom 102. stavkom 1. Sporazuma, Zajedničko vijeće može donositi odluke o svim pitanjima obuhvaćenima ovim Sporazumom. U skladu s člankom 101. stavkom 3. točkama (h) i (i) Zajedničko vijeće utvrđuje vlastiti poslovnik i poslovnik Odbora za trgovinu i razvoj.
            
            
               (4)Člankom 35. Sporazuma predviđa se mogućnost da Južnoafrička carinska unija (SACU) primijeni zaštitnu mjeru u obliku carine na uvoz ako tijekom bilo kojeg dvanaestomjesečnog razdoblja količina uvoza u SACU poljoprivrednog proizvoda navedenog u Prilogu IV. SGP-u podrijetlom iz EU-a premaši referentnu količinu za proizvod navedenu u tom Prilogu. 
            
            
               (5)U bilješci 1. u Prilogu IV. SGP-u predviđa se prilagodba referentnih količina za tarifne stavke označene zvjezdicom ako je datum stupanja na snagu SGP-a nakon 2015.,
            
            
               DONIJELO JE OVU ODLUKU:
            
            
               Članak 1.
            
            
               Stajalište koje treba zauzeti u ime Unije u Zajedničkom vijeću u pogledu prilagodbe, za potrebe članka 35. Sporazuma, određenih referentnih količina proizvoda navedenih u Prilogu IV. SGP-u i označenih zvjezdicom temelji se na nacrtu odluke Zajedničkog vijeća priloženom ovoj Odluci.
            
            
               Članak 2.
            
            
               Ova je Odluka upućena Komisiji.
            
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                        Sporazum o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane (SL L 250, 16.9.2016., str. 3). 
               
            
      
    ---documentbreak--- 
      
         
               EUROPSKA KOMISIJA
            Bruxelles, 5.10.2020.
            COM(2020) 633 final
            PRILOG
            
            Prijedlogu Odluke Vijeća
            o stajalištu koje treba zauzeti u ime EU-a u Zajedničkom vijeću osnovanom na temelju Sporazuma o gospodarskom partnerstvu između Europske unije i njezinih država članica, s jedne strane i država SADC SGP-a, s druge strane, u pogledu prilagodbe određenih referentnih količina navedenih u Prilogu IV. SGP-u
            
               
         
         
            
               NACRT
            
            
               ODLUKA BR. 2/2020
            
            
               ZAJEDNIČKOG VIJEĆA  
               OSNOVANOG NA TEMELJU SPORAZUMA O GOSPODARSKOM PARTNERSTVU 
               IZMEĐU EUROPSKE UNIJE  
               I NJEZINIH DRŽAVA ČLANICA, S JEDNE STRANE,  
               I DRŽAVA SADC SGP-a, S DRUGE STRANE
            
            
               o donošenju razina aktiviranja za proizvode koji podliježu zaštitnim mjerama i označeni su zvjezdicom u skladu s bilješkom 1. u Prilogu IV. Sporazumu.
            
            
               ZAJEDNIČKO VIJEĆE,
            
            
               uzimajući u obzir Sporazum o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane („Sporazum”), a posebno njegove članke 35. i 102., te Odluku br. 1/2019 Zajedničkog vijeća (Poslovnik Zajedničkog vijeća)
            
            
               DONIJELO JE OVU ODLUKU:
            
            
               Članak 1.
            
            
               U skladu s bilješkom 1. u Prilogu IV. Sporazumu referentne količine za proizvod označen zvjezdicom prilagođavaju se za potrebe članka 35. Sporazuma u skladu s Prilogom ovoj Odluci.
            
            
               Članak 2.
            
            
               Ova Odluka stupa na snagu na dan donošenja. 
            
            
                     
                        Za Zajedničko vijeće
                     
                  
               
                     
                        Predstavnica država SADC SGP-a
                     
                  
                  
                     
                        Predstavnik EU-a
                     
                  
               
                     
                        PEGGY O. SERAME
                     
                  
                  
                     
                        VALDIS DOMBROVSKIS
                     
                  
               
                     
                        Datum:
                     
                  
                  
                     
                        Datum:
                     
                  
               
            
               Prilog: Prilagođene referentne količine (u metričkim tonama) iz Priloga IV. Sporazumu (stranica L 250/1917-18 SGP-a EU-SADC)
            
            
                     
                  
                  
                     
                        2016.
                     
                  
                  
                     
                        2017.
                     
                  
                  
                     
                        2018.
                     
                  
                  
                     
                        2019.
                     
                  
                  
                     
                        2020.
                     
                  
                  
                     
                        2021.
                     
                  
                  
                     
                        2022.
                     
                  
                  
                     
                        2023.
                     
                  
                  
                     
                        2024.
                     
                  
                  
                     
                        2025.
                     
                  
                  
                     
                        2026.
                     
                  
                  
                     
                        2027.
                     
                  
               
                     
                        Tarifne stavke
                     
                  
                  
                     
                        Godina 1.
                     
                  
                  
                     
                        Godina 2.
                     
                  
                  
                     
                        Godina 3.
                     
                  
                  
                     
                        Godina 4.
                     
                  
                  
                     
                        Godina 5.
                     
                  
                  
                     
                        Godina 6.
                     
                  
                  
                     
                        Godina 7.
                     
                  
                  
                     
                        Godina 8.
                     
                  
                  
                     
                        Godina 9.
                     
                  
                  
                     
                        Godina 10.
                     
                  
                  
                     
                        Godina 11.
                     
                  
                  
                     
                        Godina 12.
                     
                  
               
                     
                        02062100
                     
                  
                  
                     
                        100
                     
                  
                  
                     
                        110
                     
                  
                  
                     
                        121
                     
                  
                  
                     
                        133
                     
                  
                  
                     
                        146
                     
                  
                  
                     
                        161
                     
                  
                  
                     
                        177
                     
                  
                  
                     
                        195
                     
                  
                  
                     
                        215
                     
                  
                  
                     
                        237
                     
                  
                  
                     
                        261
                     
                  
                  
                     
                        287
                     
                  
               
                     
                        02062900
                     
                  
                  
                     
                        1 005
                     
                  
                  
                     
                        1 106
                     
                  
                  
                     
                        1 206
                     
                  
                  
                     
                        1 307
                     
                  
                  
                     
                        1 407
                     
                  
                  
                     
                        1 508
                     
                  
                  
                     
                        1 609
                     
                  
                  
                     
                        1 709
                     
                  
                  
                     
                        1 810
                     
                  
                  
                     
                        1 910
                     
                  
                  
                     
                        2 011
                     
                  
                  
                     
                        2 111
                     
                  
               
                     
                        02064900
                     
                  
                  
                     
                        5 000
                     
                  
                  
                     
                        5 500
                     
                  
                  
                     
                        6 000
                     
                  
                  
                     
                        6 500
                     
                  
                  
                     
                        7 000
                     
                  
                  
                     
                        7 500
                     
                  
                  
                     
                        8 000
                     
                  
                  
                     
                        8 500
                     
                  
                  
                     
                        9 000
                     
                  
                  
                     
                        9 500
                     
                  
                  
                     
                        10 000
                     
                  
                  
                     
                        10 500
                     
                  
               
                     
                        11041910
                     
                  
                  
                     
                        150
                     
                  
                  
                     
                        165
                     
                  
                  
                     
                        182
                     
                  
                  
                     
                        200
                     
                  
                  
                     
                        220
                     
                  
                  
                     
                        242
                     
                  
                  
                     
                        266
                     
                  
                  
                     
                        293
                     
                  
                  
                     
                        322
                     
                  
                  
                     
                        354
                     
                  
                  
                     
                        390
                     
                  
                  
                     
                        429
                     
                  
               
                     
                        11071010
                     
                  
                  
                     
                        2 373
                     
                  
                  
                     
                        2 613
                     
                  
                  
                     
                        2 874
                     
                  
                  
                     
                        3 161
                     
                  
                  
                     
                        3 478
                     
                  
                  
                     
                        3 825
                     
                  
                  
                     
                        4 204
                     
                  
                  
                     
                        4 628
                     
                  
                  
                     
                        5 089
                     
                  
                  
                     
                        5 595
                     
                  
                  
                     
                        6 152
                     
                  
                  
                     
                        6 771
                     
                  
               
                     
                        04012007
                     
                  
                  
                     
                        6 353
                     
                  
                  
                     
                        6 986
                     
                  
                  
                     
                        7 701
                     
                  
                  
                     
                        8 457
                     
                  
                  
                     
                        9 315
                     
                  
                  
                     
                        10 234
                     
                  
                  
                     
                        11 256
                     
                  
                  
                     
                        12 379
                     
                  
                  
                     
                        13 625
                     
                  
                  
                     
                        14 973
                     
                  
                  
                     
                        16 485
                     
                  
                  
                     
                        18 119
                     
                  
               
                     
                        20011000
                     
                  
                  
                     
                        1 302
                     
                  
                  
                     
                        1 432
                     
                  
                  
                     
                        1 576
                     
                  
                  
                     
                        1 732
                     
                  
                  
                     
                        1 905
                     
                  
                  
                     
                        2 096
                     
                  
                  
                     
                        2 305
                     
                  
                  
                     
                        2 536
                     
                  
                  
                     
                        2 791
                     
                  
                  
                     
                        3 069
                     
                  
                  
                     
                        3 376
                     
                  
                  
                     
                        3 714
                     
                  
               
                     
                        20019010
                     
                  
                  
                     
                        270
                     
                  
                  
                     
                        297
                     
                  
                  
                     
                        328
                     
                  
                  
                     
                        360
                     
                  
                  
                     
                        396
                     
                  
                  
                     
                        436
                     
                  
                  
                     
                        480
                     
                  
                  
                     
                        527
                     
                  
                  
                     
                        580
                     
                  
                  
                     
                        638
                     
                  
                  
                     
                        701
                     
                  
                  
                     
                        771
                     
                  
               
                     
                        180631
                     
                  
                  
                     
                        3 046
                     
                  
                  
                     
                        3 350
                     
                  
                  
                     
                        3 655
                     
                  
                  
                     
                        3 959
                     
                  
                  
                     
                        4 264
                     
                  
                  
                     
                        4 569
                     
                  
                  
                     
                        4 873
                     
                  
                  
                     
                        5 178
                     
                  
                  
                     
                        5 482
                     
                  
                  
                     
                        5 787
                     
                  
                  
                     
                        6 091
                     
                  
                  
                     
                        6 396
                     
                  
               
                     
                        180632
                     
                  
                  
                     
                        938
                     
                  
                  
                     
                        1 032
                     
                  
                  
                     
                        1 126
                     
                  
                  
                     
                        1 220
                     
                  
                  
                     
                        1 314
                     
                  
                  
                     
                        1 408
                     
                  
                  
                     
                        1 501
                     
                  
                  
                     
                        1 595
                     
                  
                  
                     
                        1 689
                     
                  
                  
                     
                        1 783
                     
                  
                  
                     
                        1 877
                     
                  
                  
                     
                        1 971
                     
                  
               
                     
                        180690
                     
                  
                  
                     
                        7 196
                     
                  
                  
                     
                        7 916
                     
                  
                  
                     
                        8 635
                     
                  
                  
                     
                        9 355
                     
                  
                  
                     
                        10 074
                     
                  
                  
                     
                        10 794
                     
                  
                  
                     
                        11 514
                     
                  
                  
                     
                        12 233
                     
                  
                  
                     
                        12 953
                     
                  
                  
                     
                        13 672
                     
                  
                  
                     
                        14 392
                     
                  
                  
                     
                        15 112